RETTENS DOM (Anden Afdeling)

2. juli 1997

Sag T-28/96

Doreen Chew

mod

Kommissionen for De Europæiske Fællesskaber

»Tjenestemænd — repræsentation — Personaleudvalget — valg — liste over stemmeberettigede ansatte«

Fuldstændig gengivelse på fransk II-497

Angående:

Påstand om annullation af resultatet af det valg, der blev afholdt fotat sikre repræsentationen af ansatte med tjeneste uden for Fællesskabets område, som valgudvalget bekendtgjorde den 13. februar 1995, idet det angav, hvem der var udpeget som regionalt valgt af de lokalt ansatte i det geografiske område 3, og om, at Kommissionen tilpligtes at betale 1 BFR som godtgørelse for den ikke-økonomiske skade, sagsøgeren hævder at have lidt.

Udfald:

Frifindelse.

Resumé af dom

I december 1994 blev der ved de forskellige delegationer under Kommissionen afholdt valg med henblik på at sikre repræsentationen af lokalt og regionalt ansatte uden for Fællesskabets område. Forud for valget havde det valgudvalg, der var nedsat i Bruxelles, fremsendt instruktioner til delegationslederne. Ifølge en af disse instruktioner skulle de stemmeberettigede ved afstemningen underskrive en »liste over stemmeberettigede« for på den måde at attestere, at de havde deltaget i afstemningen.

Sagsøgeren, der er lokalt ansat ved Kommissionens delegation på Fiji-øerne, var kandidat ved valget i det geografiske område 3, der omfatter Australien, Fiji-øerne, Ny Kaledonien, Salomonøerne, Samoa, Tonga og Vanuatu.

Ved valget skete der en uregelmæssighed i forbindelse med den afstemning, delegationen gennemførte på Salomonøerne. Delegationen indsamlede seks stemmesedler, men listen over stemmeberettigede indeholdt kun fem underskrifter. På et møde den 12. januar 1995 konstaterede valgudvalget denne uregelmæssighed og fastslog, at resultatet af valget i det geografiske område 3 afhang af, hvorvidt de stemmer, der var afgivet ved delegationen på Salomonøerne, blev medregnet.

Som svar på en telefax, som valgudvalget afsendte den 26. januar 1995, og hvori det ønskede en nærmere redegørelse for den pågældende uregelmæssighed, bekræftede delegationslederen på Salomonøerne ved telefax af 27. januar 1995, at den ansatte, hvis underskrift manglede på listen over dem, der havde afgivet stemme (X), faktisk havde stemt, og at det var en hændelig fejl, at han ikke havde underskrevet listen.

Telefaxen var vedlagt et nyt eksemplar af listen over stemmeberettigede, som også indeholdt X's underskrift. Efter at have modtaget denne nye liste traf valgudvalget på et møde den 13. februar 1995 afgørelse om at medregne de seks stemmer fra delegationen på Salomonøerne, hvoraf en var afgivet på sagsøgeren og fem på en anden kandidat (Y).

Det var ikke omtvistet mellem parterne, at såfremt de seks stemmer fra delegationen på Salomonøerne ikke blev inddraget i optællingen, ville sagsøgeren være blevet udpeget som regionalt valgt af de lokalt ansatte for det geografiske område 3.

Formaliteten

Retten bemærkede, at den under en sag, der er anlagt i medfør af artikel 91 i vedtægten for tjenestemænd i De Europæiske Fællesskaber, ikke kan afgive principerklæringer eller udstede pålæg til Fællesskabets institutioner. Dels er Fællesskabets retsinstanser åbenbart ikke beføjede til at udstede pålæg til Fællesskabets institutioner, og dels er den berørte institution i medfør af EF-traktatens artikel 176 forpligtet til at træffe de nødvendige foranstaltninger til opfyldelse af dommen, såfremt retsakten annulleres (præmis 17).

Henvisning til: Retten, 9. juni 1994, sag T-94/92.X mod Kommissionen, Sml. Pers. II, s. 481, præmis 33; Retten, 8. juni 1995, sag T-583/93, P. mod Kommissionen, Sml. Pers. II, s. 433, præmis 17.

Påstanden om, at Retten fastslog, at sagsøgeren var blevet valgt af de lokalt ansatte ved det regionale valg i det geografiske område 3, måtte herefter afvises (præmis 18).

For så vidt dernæst angik påstanden om annullation af afvisningen af sagsøgerens Mage bemærkede Retten blot, at en afvisning af en klage ikke isoleret set er en anfægtelig retsakt. Denne påstand måtte derfor afvises (præmis 19).

Henvisning til: Retten, 1. juni 1994, sag T-4/93, André mod Kommissionen, Sml. Pers. II, s. 471, præmis 21.

Realiteten

Annullationspåstanden

Retten bemærkede hertil, at ved fortolkningen af en valgbestemmelse skal Retten tage udgangspunkt i selve opbygningen af den valgordning, den berørte institution har fastsat som led i sin beføjelse til at udstede nærmere bestemmelser om valget. Ordlyden af den omtvistede regel skal derfor fortolkes under hensyntagen til dens funktion i den samlede valgordning (præmis 26).

Henvisning til: Retten, 14. juli 1994, sag T-534/93, Grynberg og Hall mod Kommissionen, Sml. Pers. II, s. 595, præmis 39-42.

Retten bemærkede nærmere, at ifølge ordlyden af den omtvistede regel skulle de personer, der afgav stemme, underskrive listen over stemmeberettigede »på valgdagen«. Den omstændighed, at vælgerne skulle underskrive, havde til formål at sikre, at stemmesedlerne hidrørte fra forskellige vælgere, som faktisk og personligt havde udøvet deres stemmeret. Selv om en underskrift på listen over vælgere således attesterer, at stemmeretten faktisk og personligt er blevet udøvet, er en underskrift imidlertid ikke i sig selv det væsentlige i forbindelse med udøvelsen og heller ikke det eneste mulige bevis for den (præmis 27).

Retten bemærkede afslutningsvis, at det under disse omstændigheder var med rene og under iagttagelse af dens forpligtelser til at sikre, at valget blev afviklet korrekt, at valgudvalget efter at have foretaget en nærmere undersøgelse hos delegationslederen havde medregnet alle de stemmer, der var afgivet ved det valg, delegationen havde afviklet på Salomonøerne (præmis 29).

Erstatningspåstanden

Retten bemærkede, at en påstand om godtgørelse for ikke-økonomisk skade må forkastes, for så vidt der er en nær sammenhæng mellem den og annullationspåstanden, og demie er blevet afvist fra påkendelse eller forkastet som ubegrundet (præmis 33).

Henvisning til: Retten, 16. juli 1992, sag T-l/91, Della Pietra mod Kommissionen, Smi. II, s. 2145, præmis 34; Retten, 19. oktober 1995, sag T-562/93, Obst mod Kommissionen, Sml. Pers. II, s. 737, præmis 88.

Konklusion:

Kommissionen for De Europæiske Fællesskaber frifindes.